18/vol. 4 Jurnalul Oficial al Uniunii Europene 133 32005D0852 L 315/27 JURNALUL OFICIAL AL UNIUNII EUROPENE 1.12.2005 DECIZIA 2005/852/PESC A CONSILIULUI din 29 noiembrie 2005 privind distrugerea armelor de calibru mic și a armamentului ușor (SALW), precum și a muniției corespunzătoare în Ucraina CONSILIUL UNIUNII EUROPENE, având în vedere Acţiunea comună 2002/589/PESC a Consiliului din 12 iulie 2002 privind contribuția Uniunii Europene la com- baterea acumulării și proliferării cu caracter destabilizator a armelor ușoare și a armelor de calibru mic (!), în special articolul 4, coroborat cu articolul 23 alineatul (2) din Tratatul pri- vind Uniunea Europeană, întrucât: (1) În trecut, Ucraina deţinea un vast complex industrial mili- tar, dispunea de al treilea arsenal de arme nucleare din lume ca mărime și servea drept bază pentru rezervele strategice de arme și muniție ale URSS. (2)  După anumite estimări, Ucraina deține nu mai puțin de 7 milioane de arme de calibru mic și de armament ușor (SALW) și 2 milioane de tone de muniție, mare parte din acestea datând din perioada celor două războaie mondiale. Aceste cantități mari de SALW și de muniție reprezintă nu doar un excedent enorm, în raport cu dimensiunile actuale ale forțelor armate ucrainene, dar includ, de asemenea, o cantitate mare de muniție inutilizabilă și periculoasă. (3) Planul de acţiune UE-Ucraina a fost adoptat de către Con- siliul de cooperare UE-Ucraina la 21 februarie 2005 și soli- cită ambelor părţi să trateze în comun ameninţările la adresa securității, a sănătății publice și a mediului, amenințări reprezentate de depozitele ucrainene de muniție veche, inter alia, de minele anti-personal. (4)  În cadrul Fondului de Asistenţă al Parteneriatului pentru Pace (PPP), Agenţia NATO pentru Întreţinere și Aprovizio- nare (NAMSA) gestionează un proiect ce include patru faze și are o durată de doisprezece ani, având drept scop distru- gerea unui excedent de 1,5 milioane SALW și 133 000 tone de muniție convențională. (5) Uniunea Europeană consideră că o contribuție financiară la prima fază a acestui proiect ar ajuta Ucraina să reducă ris- curile legate de acumularea de mari cantități de SALW și de muniție și să adapteze cantitățile de SALW și de muniție la dimensiunile actuale ale forţelor sale armate. (6)  La 18 mai 2005, Parlamentul Ucrainei a ratificat Conven ția privind interzicerea folosirii, producerii, stocării și trans- ferului de mine antipersonal și distrugerea acestora (Con- venția de la Ottawa). () JOL191,19.7.2002,p. 1. (7)  Prin urmare, Uniunea Europeană intenționează să ofere sprijin financiar Ucrainei, în conformitate cu titlul II din Acţiunea comună 2002/589/PESC. Se va asigura o vizibi- litate suficientă acestui sprijin financiar, inclusiv prin măsuri luate de către NAMSA, DECIDE: Articolul 1 (1) Uniunea Europeană sprijină distrugerea armelor de calibru mic și a armamentului ușor (SALW), precum și a muniției cores- punzătoare în Ucraina. (2) În acest scop, Uniunea Europeană acordă sprijin financiar Agenţiei NATO pentru Întreținere și Aprovizionare (NAMSA), în timpul primei faze a proiectului său de doisprezece ani, având ca scop demilitarizarea a 400 000 SALW, 15 000 tone de muniție convențională și 1000 de sisteme portabile de apărare antiaeriană. (3) Contribuţia Uniunii Europene finanțează: — cumpărarea și instalarea sistemului de reducere a poluării, destinat incineratorului de deșeuri explozive; — demilitarizarea armelor; — cumpărarea a două cuptoare pentru topirea armelor; — cumpărarea și instalarea de ferăstraie-panglică, comandate de la distanță, pentru tăierea explozivilor și a muniției; — cumpărarea unei prese hidraulice; — până la 7 % din costurile directe ale proiectului. (4) NAMSA asigură furnizarea, instalarea și punerea în funcțiune a echipamentelor necesare demilitarizării și a altor echipamente, provenite de la entități comerciale sau guvernamentale stabilite în țări NATO sau de la acele entități care pot fi luate în considerare în cadrul politicii Fondului de Asistenţă al Parteneriatului pentru Pace (PPP), precum și de la entități similare din state membre ale UE și din Ucraina. După caz, contractele de furnizare de echipamente includ dispoziții privind formarea ce urmează să fie oferită operatorilor ucraineni de astfel de echipamente, fie în Ucraina, fie în țara din care se achiziționează aceste echipamente.